stanford-oval/wikipedia huggingface dataset:
มุฮัมมัด
สิ่งสืบทอด > ธรรมเนียมของมุสลิม

บทความหลัก: มุฮัมมัดในศาสนาอิสลาม
หลังจากประกาศความเป็นเอกะของพระเจ้า ความเชื่อเรื่องการเป็นศาสนทูตของมุฮัมมัดเป็นมุมมองหลักในความเชื่ออิสลาม มุสลิมทุกคนกล่าวชะฮาดะฮ์ว่า: "ข้าขอปฏิญาณว่าไม่มีพระเจ้าอื่นใดนอกจากอัลลอฮ์ และข้าขอปฏิญาณว่ามุฮัมมัดเป็นศาสนทูตของอัลลอฮ์" ชะฮาดะฮ์นี้เป็นหลักความเชื่อพื้นฐานของศาสนาอิสลาม ชะฮาดะฮ์เป็นคำแรกที่ทารกแรกเกิดจะได้ยิน เด็ก ๆ จะได้รับการสอนทันทีและจะท่องจำจนกระทั่งเสียชีวิต มุสลิมจะกล่าวชะฮาดะฮ์ซ้ำในอะซานและเวลาละหมาด คนที่ไม่ใช่มุสลิมที่หวังเข้ารับอิสลามจะต้องกล่าวคำปฏิญาณนี้ก่อน
ในศาสนาอิสลามเชื่อว่ามุฮัมมัดเป็นศาสดาคนสุดท้ายที่พระเจ้าส่งลงมา อัลกุรอานยืนยันว่าปาฏิหารย์เดียวที่พระเจ้าประทานให้มุฮัมมัดคือตัวอัลกุรอานเอง และให้เหตุผลหลายประการว่าทำไมท่านแสดงปาฏิหารย์อื่น ๆ ในตอนที่ศัตรูของท่านร้องขอไม่ได้ อย่างไรก็ตาม งานเขียนยุคหลังอย่างฮะดีษและซีเราะฮ์อ้างถึงปาฏิหาริย์หรือเหตุการณ์เหนือธรรมชาติหลายอย่างที่เกิดขึ้นกับมุฮัมมัด หลังจากที่ท่านเสียชีวิต หนึ่งในนั้นคือการแยกดวงจันทร์ที่อิบน์ อับบาส ลูกพี่ลูกน้องของมุฮัมมัดรายงานไว้ ที่จริงคือจันทรุปราคา แต่เหตุการณ์นี้กลับกลายเป็นการแยกตัวของดวงจันทร์แบบตามตัวอักษรในการตีความภายหลัง
ซุนนะฮ์ คือการกระทำ และคำพูดของมุฮัมมัด (บันทึกไว้ในฮะดีษ) ซึ่งครอบคลุมไปถึงกิจกรรมและความเชื่อตั้งแต่พิธีกรรมทางศาสนา สุขอนามัยส่วนบุคคล และการฝังศพผู้เสียชีวิต จนถึงคำถามเกี่ยวกับความรักระหว่างมนุษย์กับพระเจ้า สิ่งเหล่านี้เป็นสิ่งสืบทอดของวัฒนธรรมมุสลิม ในการทักทายที่ศาสดามุฮัมมัดได้กล่าวให้มุสลิมกล่าวเมื่อเจอกันว่า "ขอความสันติสุข จงมีแด่ท่าน" (อาหรับ: อัสสลามุอะลัยกุม) ซึ่งชาวมุสลิมทั่วโลกใช้งานกัน พิธีกรรมสำคัญของอิสลามส่วนใหญ่อย่างการละหมาด 5 เวลาทุกวัน ถือศีลอด และทำพิธีฮัจญ์ พบเฉพาะในฮะดีษ และไม่มีในอัลกุรอาน
มุสลิมมีการกล่าวถึงความรักและความเลื่อมใสต่อมุฮัมมัด ชีวประวัติของมุฮัมมัด การอธิษฐานและปาฏิหาริย์ของท่านมักถูกกล่าวเป็นบทกวี ในกุรอานกล่าวถึงมุฮัมมัดว่าเป็น "ผู้มีเมตตา (เราะฮ์มัต) แก่มนุษยชาติ" วันเกิดของมุฮัมมัดได้รับการฉลองกันทั่วโลกอิสลาม ยกเว้นพวกวะฮาบีย์ที่ถือว่าเป็นบิดอะฮ์ เมื่อมุสลิมคนใดกล่าวหรือเขียนชื่อของมุฮัมมัด ส่วนใหญ่มักตามดามด้วยคำว่า ศ็อลลัลลอฮุอะลัยฮิวะซัลลัม (ขอความโปรดปรานแห่งอัลลอฮฺ และความสันติจงมีแด่ท่าน) ในการเขียนปกติ บางครั้งถูกย่อเป็น ศ็อลฯ (ภาษาอาหรับ) ส่วนในเอกสารใช้อักษรวิจิตรขนาดเล็ก (ﷺ)
สิ่งสืบทอด > ธรรมเนียมของมุสลิม > รูปลักษณ์และการพรรณา

แหล่งข้อมูลต่าง ๆ นำเสนอรายละเอียดของมุฮัมมัดในช่วงรุ่งโรจน์ของชีวิตที่น่าจะเป็นไปได้ ท่านสูงกว่าความสูงโดยเฉลี่ยเล็กน้อย มีรูปร่างแข็งแรงและหน้าอกกว้าง คอยาว มีศีรษะใหญ่และมีหน้าผากกว้าง ดวงตาได้รับการอธิบายว่ามืดมนและเข้มข้น เน้นด้วยขนตายาวสีเข้ม ผมมีสีดำและไม่หยิกจนเกินไป ยาวห้อยคล้องหู หนวดเคราที่ยาวและหนาของท่านโดดเด่นตัดกับหนวดที่ขลิบอย่างเรียบร้อย จมูกยาวงุ้มและมีปลายแหลม ฟันเว้นระยะห่างกันดี ใบหน้าได้รับการอธิบายว่าดูเปรื่องปราด และผิวใสของท่านมีขนตั้งแต่คอจนถึงสะดือ แม้จะโน้มตัวเล็กน้อย แต่ก้าวย่างของท่านก็รวดเร็วและมีจุดมุ่งหมาย ริมฝีปากและแก้มของท่านถูกหนังสติ๊กยิงจนฉีกขาดในช่วงยุทธการที่อุฮุด ภายหลังมีการการจี้แผลนั้น ทิ้งแผลเป็นบนใบหน้า
อย่างไรก็ตาม เนื่องจากฮะดีษห้ามวาดภาพสิ่งมีชีวิต ศิลปะทางศาสนาอิสลามส่วนใหญ่เน้นไปที่คำศัพท์ ชาวมุสลิมโดยทั่วไปจึงเลี่ยงการวาดภาพมุฮัมมัด และมัสยิดได้รับการตกแต่งด้วยอักษรวิจิตร โองการอัลกุรอาน หรือรูปทรงเรขาคณิต ปัจจุบัน  ข้อห้ามการวาดภาพมุฮัมมัดที่มีจุดประสงค์หลีกเลี่ยงการสักการะมุฮัมมัดแทนอัลลอฮ์ พบเห็นในมุสลิมนิกายซุนนี (85%–90% ของมุสลิมทั้งหมด) และอะห์มะดียะฮ์ (1%) เคร่งครัดในเรื่องเหล่านี้มากกว่าในบรรดาชีอะฮ์ (10%–15%) ในขณะที่ทั้งซุนนีและชีอะฮ์เคยวาดภาพมุฮัมมัดในอดีต ภาพวาดมุฮัมมัดนั้นหายาก ส่วนใหญ่จำกัดอยู่เพียงภาพขนาดเล็กในสื่อส่วนตัวและสื่อชั้นนำเท่านั้น และนับจากนั้นมีภาพประมาณ 1500 ภาพที่ส่วนใหญ่แสดงมุฮัมมัดคลุมหน้า หรือแสดงรูปเปลวเพลิงเป็นสัญลักษณ์
ปัจจุบัน มีการทำสำเนาประวัติศาสตร์และรูปภาพสมัยใหม่หลายล้านภาพในประเทศที่ประชากรส่วนใหญ่นับถือศาสนาอิสลาม โดยเฉพาะในประเทศตุรกีและอิหร่าน ทั้งบนโปสเตอร์ ไปรษณียบัตร และแม้แต่ในหนังสือโต๊ะกาแฟ แต่ไม่เป็นที่รู้จักในส่วนอื่น ๆ ของโลกอิสลาม และเมื่อมุสลิมจากประเทศอื่น ๆ พบสิ่งนี้ ก็อาจทำให้เกิดความตกตะลึงและขุ่นเคืองเป็นอย่างมาก
สิ่งสืบทอด > การปฏิรูปสังคมอิสลาม

วิลเลียม มอนต์โกเมอรี วัตต์รายงานว่า ศาสนาสำหรับมุฮัมมัดไม่ได้ไม่ใช่เป็นเรื่องส่วนตัวและส่วนบุคคล แต่เป็น "การตอบสนองโดยรวมถึงบุคลิกภาพของท่านต่อสถานการณ์ทั้งหมดที่ท่านพบด้วยตัวเอง ท่านตอบสนอง [ไม่เพียงแต่]... ในด้านศาสนาและความรู้ของสถานการณ์ แต่ยังรวมถึงแรงกดดันทางเศรษฐกิจ สังคม และการเมืองที่ตัวเมืองมักกะฮ์ร่วมสมัยต้องเผชิญ" เบอร์นาร์ด ลูอิสกล่าวว่ามีธรรมเนียมทางการเมืองที่สำคัญสองประการในศาสนาอิสลาม—มุฮัมมัดในฐานะรัฐบุรุษในมะดีนะฮ์ และมุฮัมมัดในฐานะกบฏในมักกะฮ์ ในมุมมองของเขา อิสลามคือการเปลี่ยนแปลงครั้งใหญ่เมื่อมีการแนะนำในสังคมใหม่ คล้ายกับการปฏิวัติ
นักประวัติศาสตร์โดยทั่วไปยอมรับว่าการเปลี่ยนแปลงสังคมของอิสลามในขอบเขตอย่างหลักประกันสังคม โครงสร้างครอบครัว ความเป็นทาส และสิทธิสตรีกับเด็กดีกว่าสถานะเดิมของสังคมอาหรับ เช่น ลูอิสรายงานว่า อิสลาม "ขั้นแรกประณามสิทธิพิเศษชนชั้นสูง ปฏิเสธลำดับชั้น และได้นำสูตรอาชีพที่เปิดรับผู้มีความสามารถเข้ามาใช้" ถ้่อยคำของมุฮัมมัดเปลี่ยนแปลงสังคมและระเบียบศีลธรรมของชีวิตในคาบสมุทรอาหรับ สังคมมุ่งเน้นไปที่การเปลี่ยนแปลงการรับรู้อัตลักษณ์ โลกทัศน์ และลำดับขั้นของคุณค่า[ต้องการเลขหน้า]
การปฏิรูปเศรษฐกิจกล่าวถึงชะตากรรมของคนยากจนที่เคยเป็นปัญหาในมักกะฮ์ยุคก่อนอิสลาม อัลกุรอานกำหนดให้ต้องชำระภาษีบริจาคทาน (ซะกาต) เพื่อประโยชน์ของคนยากจน เมื่ออำนาจของมุฮัมมัดเพิ่มมากขึ้น ท่านจึงเรียกร้องให้ชนเผ่าที่ประสงค์จะเป็นพันธมิตรกับท่านปฏิบัติซะกาตเป็นการเฉพาะ
สิ่งสืบทอด > การยกย่องของชาวยุโรป

กีโยม ปงแตล (Guillaume Postel) เป็นหนึ่งในบุคคลแรกที่แสดงมุมมองของมุฮัมมัดในแง่บวก เมื่อเขาโต้แย้งว่าชาวคริสต์ควรยกย่องมุฮัมมัดเป็นศาสดาที่ถูกต้อง ก็อทฟรีท ไลบ์นิทซ์ชื่นชมมุฮัมมัดเนื่องจาก "ท่านไม่ได้หันเหจากศาสนาธรรมชาติ" อ็องรี เดอ บูแล็งวีลเยร์ (Henri de Boulainvilliers) กล่าวในหนังสือ Vie de Mahomed ของตนเองที่ตีพิมพ์หลังเสียชีวิตใน ค.ศ. 1730 ระบุถึงมุฮัมมัดเป็นผู้นำทางการเมืองที่มีพรสวรรค์ และผู้ร่างกฎหมายที่ยุติธรรม เขาเสนอท่านเป็นศาสดาที่พระเจ้าส่งมาเพื่อทำให้ชาวคริสเตียนตะวันออกที่ทะเลาะวิวาทเกิดความสับสน และปลดปล่อยชาวตะวันออกจากการปกครองแบบเผด็จการของโรมันและเปอร์เซีย และเผยแพร่ความรู้เกี่ยวกับความเป็นเอกภาพของพระเจ้าจากอินเดียถึงสเปน วอลแตร์มีความเห็นต่อมุฮัมมัดผสมกัน: ในบทละคร Le fanatisme, ou Mahomet le Prophète เขาทำให้มุฮัมมัดเป็นตัวร้ายเป็นที่สัญลักษณ์ของความคลั่งไคล้ และในเรียงความ ค.ศ. 1748 เขาเรียกท่านว่า "คนหลอกลวงผู้ประเสริฐและร่าเริง" แต่ในการสำรวจทางประวัติศาสตร์ Essai sur les mœurs ของวอลแตร์ เขาเสนอมุฮัมมัดเป็นผู้บัญญัติกฎหมายและผู้พิชิต และเรียกท่านว่า "ผู้กระตือรือร้น" ฌ็อง-ฌัก รูโซกล่าวไว้ในหนังสือ โซเชียลคอนแทร็กต์ (1762) ว่า "ปัดตำนานอันโหดร้ายของมุฮัมมัดในฐานะผู้หลอกลวงและคนโกงทิ้งไปเสีย จงนำเสนอท่านในฐานะปราชญ์ผู้บัญญัติกฎหมายที่รวมอำนาจทางศาสนาและการเมืองอย่างชาญฉลาด" โกลด-แอมานุแอล เดอ ปัสโตเรต์ (Claude-Emmanuel de Pastoret) กล่าวไว้ในหนังสือ โซโรอัสเตอร์ ขงจื๊อ และมุฮัมมัด ใน ค.ศ. 1787 ซึ่งเขาเสนอชีวิต "ชายผู้ยิ่งใหญ่" ทั้งสามคนเป็น "ผู้บัญญัติกฎหมายที่ดีที่สุดของจักรวาล" และเปรียบเทียบอาชีพทั้งสามเป็นผู้ปฏิรูปศาสนากับผู้ร่างกฎหมาย นโปเลียน โบนาปาร์ตชื่นชมมุฮัมมัดและอิสลาม และกล่าวถึงท่านเป็นต้นแบบผู้ร่างกฎหมายและผู้พิชิต ทอมัส คาร์ไลล์กล่าวถึง "มาโฮเหม็ด" ไว้ในหนังสือ ออนฮีโรส์ ฮีโร-เวอร์ชิพ แอนด์เดอะฮีโรอิกอินฮิสทรี (1840) ว่าเป็น "ดวงวิญญาณอันยิ่งใหญ่ที่เงียบสงบ; ท่านเป็นหนึ่งในบุคคลที่ไม่สามารถพูด แต่ อย่างจริงจังได้" นักวิชาการมุสลิมหลายคนอ้างอิงการตีความของคาร์ไลล์อย่างกว้างขวางว่าเป็นการแสดงให้เห็นถึงนักวิชาการฝั่งตะวันตกยืนยันสถานะของมุฮัมมัดในฐานะบุรุษผู้ยิ่งใหญ่ในประวัติศาสตร์
สิ่งสืบทอด > คำวิจารณ์

บทความหลัก: คำวิจารณ์ต่อมุฮัมมัด
คำวิจารณ์ต่อมุฮัมมัดปรากฏขึ้นตั้งแต่คริสต์ศตวรรษที่ 7 เมื่อมุฮัมมัดถูกประณามจากชาวอาหรับที่ไม่นับศาสนาอิสลามร่วมสมัยว่าสอนหลักเอกเทวนิยม และชนเผ่ายิวในอาระเบียจากการรับรู้ถึงการถือครองรายงานและบุคคลจากพระคัมภีร์ และการประกาศตนเองเป็น "คอตะมุนนะบียีน" ในสมัยกลาง โลกตะวันตกและไบแซนไทน์ตราหน้าท่านเป็นศาสดาเทียม ศัตรูของพระคริสต์ หรือวาดเป็นพวกนอกรีตดังที่ปรากฏในโลกคริสเตียนเป็นบ่อยครั้ง ข้อวิจารณ์ร่วมสมัยมักเกี่ยวข้องกับการตั้งคำถามถึงความชอบธรรมของมุฮัมหมัดในฐานะศาสนทูต ความประพฤติทางศีลธรรม การแต่งงาน การเป็นเจ้าของทาส การดูแลศัตรู แนวทางเรื่องหลักคำสอน และสุขภาพจิต
ทัศนะของศาสนาอื่น > ศาสนาบาไฮ

พระบะฮาอุลลอฮ์ ศาสดาของศาสนาบาไฮ กล่าวถึงนบีมุฮัมมัดว่าเป็นผู้เผยพระวจนะที่พระเป็นเจ้าทรงส่งมาเพื่อทำหน้าที่นำพาและให้ความรู้แก่มนุษย์ในยุคสมัยหนึ่ง เช่นเดียวกับผู้เผยพระวจนะท่านอื่น ๆ คือ พระกฤษณะ โมเสส ซาราธุสตรา พระพุทธเจ้า พระเยซู พระบาบ โดยบาฮาอุลลอฮ์อ้างว่าตนเองคือผู้เผยพระวจนะที่พระเจ้าส่งมาในยุคปัจจุบัน เป็นนบีอีซาผู้กลับมาบนโลกอีกครั้งตามที่นบีมุฮัมมัดทำนายไว้ในคัมภีร์หะดีษ นอกจากนี้ยังอ้างว่าตนเองคือฮุซัยน์ อิบน์ อะลี ผู้กลับมาตามที่ชาวชีอะฮ์รอคอย
ทัศนะของศาสนาอื่น > ลัทธิอนุตตรธรรม

ลัทธิอนุตตรธรรมถือว่าอนุตตรธรรมเป็นรากเหง้าของทุกศาสนารวมทั้งศาสนาอิสลาม โดยนบีมุฮัมมัดเป็นศาสดาองค์หนึ่งที่พระแม่องค์ธรรมทรงส่งมาเพื่อโปรดเวไนยในช่วงธรรมกาลยุคแดง เช่นเดียวกับพระโคตมพุทธเจ้าและพระเยซู และยุคแดงได้สิ้นสุดไปแล้วตั้งแต่ ปี พ.ศ. 2455 (ค.ศ. 1912) ปัจจุบันจึงเป็นธรรมกาลยุคขาวซึ่งมีลู่ จงอี เป็นผู้ปกครอง
พระโอวาทพระอนุตตรธรรมมารดาสิบบัญญัติ (จีน: 皇母訓子十誡‏) ซึ่งเป็นคัมภีร์เล่มหนึ่งของลัทธิอนุตตรธรรม อ้างว่านบีมุฮัมมัดได้มาประทับทรงในกระบะทราย แล้วประกาศว่าการไปละหมาดที่มัสยิดนั้นเป็นเรื่องเสียเวลาเปล่า เพราะไม่ได้ช่วยให้เข้าถึงสัจธรรม การปฏิบัติตามอัลกุรอานก็ไม่อาจช่วยให้หลุดพ้นจากการเวียนว่ายตายเกิดได้ แต่ต้องเข้ารับธรรมะจากวิสุทธิอาจารย์ (จีน: 明師) เท่านั้นจึงจะพบหนทางกลับสวรรค์
ดูเพิ่ม

ชนเผ่าอาหรับที่มีปฏิสัมพันธ์กับมุฮัมมัด
สหายของศาสดา (เศาะฮาบะฮ์)
อาชีพทางการทูตของมุฮัมมัด
อภิธานศัพท์ศาสนาอิสลาม
รายชื่อชีวประวัติของมุฮัมมัด
รายชื่อผู้ก่อตั้งศาสนา
อาชีพทางการทหารของมุฮัมมัด
มุฮัมมัดในคำภีร์ไบเบิล
มุฮัมมัดในภาพยนตร์
มุฮัมมัดในมุมมองของศาสนาคริสต์
ภรรยาของมุฮัมมัด
เรลิกของมุฮัมมัด
สารานุกรม > Encyclopaedia of Islam

Abel, Armand (1960). "Baḥīrā". Encyclopaedia of Islam. Vol. 1 (2nd ed.). Brill.
Buhl, F.; Welch, A.T. (1993). "Muḥammad". Encyclopaedia of Islam. Vol. 7 (2nd ed.). Brill. pp. 360–376. ISBN 978-90-04-09419-2.
"MUHAMMED". TDV Encyclopedia of Islam, Vol. 30 (Misra – Muhammedi̇yye) (ภาษาตุรกี). อิสตันบูล: Turkiye Diyanet Foundation, ศูนย์อิสลามศึกษา. 2005. pp. 406–479. ISBN 978-975-389-402-9.
Muslim, Imam Abul-Husain; Al-Khattab, Nasiruddin (1 June 2007). Sahih Muslim (ภาษาอังกฤษ) (First ed.). Riyadh: Dar-us-Salam Publications Inc. ISBN 978-9960-9919-0-0.
Peters, F. E. (2021-03-09). Judaism, Christianity, and Islam: The Classical Texts and Their Interpretation, Volume I: From Convenant to Community (ภาษาอังกฤษ). Princeton University Press. ISBN 978-0-691-22682-8.
Sa'd, Muḥammad Ibn (1972). Kitab Al-tabaqat Al-kabir - Volume 2 (ภาษาอังกฤษ). Pakistan Historical Society.
Watt, W. Montgomery (1971). "Ḥalīma Bint Abī Ḏh̲uʾayb". Encyclopaedia of Islam. Vol. 3 (2nd ed.). Brill.
Watt, W. Montgomery (1960). "Āmina". Encyclopaedia of Islam. Vol. 1 (2nd ed.). Brill.
Wensinck, A.J.; Rippen, A. (2002). "Waḥy". Encyclopaedia of Islam. Vol. 11 (2nd ed.). Brill.
Wensinck, A.J.; Jomier, J. (1990). "Ka'ba". Encyclopaedia of Islam. Vol. 4 (2nd ed.). Brill.
แหล่งข้อมูลอื่น

มุฮัมมัด ที่เว็บไซต์ Curlie
islammore
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  เบลเยียม  สหรัฐ  สวีเดน  ลัตเวีย  ไต้หวัน  ญี่ปุ่น  เช็กเกีย  ออสเตรเลีย  กรีซ 2  เกาหลี  โครเอเชีย  เนเธอร์แลนด์  โปแลนด์  โปรตุเกส 
วิชาการ:  CiNii 
ศิลปิน:  มิวสิกเบรนซ์  ULAN 
ประชาชน:  Deutsche Biographie  Trove 
อื่น ๆ:  SNAC  IdRef  İslâm Ansiklopedisi 
กระดาษพับสอง 2 แผ่นจากเอกสารตัวเขียนอัลกุรอานเบอร์มิงแฮม เอกสารตัวเขียนยุคแรกที่เขียนด้วยอักษรฮิญาซี น่าจะมีอายุในช่วงชีวิตของมุฮัมมัด ระหว่าง ป. ค.ศ. 568–645
เอกสารตัวเขียนยุคแรกจากอัสซีเราะตุนนะบะวียะฮ์ของอิบน์ ฮิชาม เชื่อว่าได้รับการถ่ายทอดโดยลูกศิษย์ของเขาหลังจากที่เขาเสียชีวิตเพียงไม่นานใน ค.ศ. 833
ชนเผ่าหลักและที่อยู่อาศัยในอาระเบียสมัยที่มุฮัมมัดมีชีวิต
การกำเนิดของมุฮัมมัดในSiyer-i Nebi คริสต์ศตวรรษที่ 16
ภาพเล็กจากญามิอุตตะวารีค, ประมาณ 1315 โดยเราะชีด-อัล-ดิน-ฮามาดานี แสดงเรื่องราวมุฮัมมัดนำหินดำไปติดตั้งใหม่ใน ค.ศ. 605 (สมัยจักรวรรดิข่านอิล)
ถ้ำฮิรออ์บนภูเขาญะบัลนูรที่มุฮัมมัดได้รับโองการแรกตามความเชื่อของมุสลิม
ภาพทูตสวรรค์ญิบรีลพบกับมุฮัมมัดในSiyer-i Nebi คริสต์ศตวรรษที่ 16
โองการอัลกุรอานบนโดมแห่งศิลา บริเวณนี้เป็นจุดที่มุสลิมเชื่อว่ามุฮัมมัดเดินทางขึ้นสู่สวรรค์
"ศาสดามุฮัมมัดกับกองทัพมุสลิมที่ยุทธการที่อุฮุด" จาก Siyer-i Nebi ในปีค.ศ. 1595
กะอ์บะฮ์ในมักกะฮ์เป็นจุดศูนย์กลางทางด้านเศรษฐกิจกับศาสนามาอย่างยาวนาน หลังจากมุฮัมมัดมาถึงมะดีนะฮ์ 17 เดือน สถานที่นี้จึงได้กลายเป็นกิบลัตสำหรับละหมาดของชาวมุสลิม ตัวกะอ์บะฮ์มีการสร้างใหม่หลายรอบ โดยอาคารหลังปัจจุบันสร้างขึ้นใน ค.ศ. 1629 ซึ่งเป็นการสร้างทับอาคารหลังเก่าที่มีอายุถึง ค.ศ. 683
ภาพวาดมุฮัมมัด (คนที่คลุมใบหน้า) เดินทัพไปมักกะฮ์ จาก Siyer-i Nebi เอกสารตัวเขียนออตโตมันคริสต์ศตวรรษที่ 16 ในนี้ยังแสดงทูตสวรรค์ญิบรีล มีกาอิล อิสรอฟีล และอิสรออีลด้วย
การพิชิตของมุฮัมมัด (เส้นเขียว) และเคาะลีฟะฮ์รอชิดูน (เส้นดำ) พร้อมจักรวรรดิไบแซนไทน์ (เหนือและตะวันตก) กับจักรวรรดิซาเซเนียน (ตะวันออกเฉียงเหนือ)
ภาพวาดใน The Remaining Signs of Past Centuries ของอัลบิรูนีที่วาดโดยผู้ไม่ประสงค์นาม แสดงมุฮัมมัดสั่งห้ามนะซีอ์ในช่วงฮัจญ์อำลา ฉบับสำเนาออตโตมันในคริสต์ศตวรรษที่ 17 จากเอกสารตัวเขียน (Edinburgh codex) คริสต์ศตวรรษที่ 14 (จักรวรรดิข่านอิล)
การเสียชีวิตของมุฮัมมัด ภาพจาก Siyer-i Nebi, ป. ค.ศ. 1595
การขยายตัวของรัฐเคาะลีฟะฮ์ ค.ศ. 622–750:
  มุฮัมมัด ค.ศ. 622–632
  รัฐเคาะลีฟะฮ์รอชิดูน ค.ศ. 632–661
  รัฐเคาะลีฟะฮ์อุมัยยะฮ์ ค.ศ. 661–750
สุสานของมุฮัมมัดเคยตั้งอยู่ในบ้านของอาอิชะฮ์ ภรรยาคนที่สาม (มัสยิดอันนะบะวี มะดีนะฮ์)
อักษรวิจิตรที่แปลว่า "ขอความโปรดปรานแห่งอัลลอฮ์ และความสันติจงมีแด่ท่าน" มักใช้ต่อหลังจากชื่อของศาสดามุฮัมมัด ตัวอักษรนี้ได้รับการระบุรหัสเป็นตัวแฝดในยูนิโคดจุดที่ U+FDFA ﷺ‎
คำกล่าวชะฮาดะฮ์ของมุสลิมที่แปลได้ว่า: "ไม่มีพระเจ้าอื่นใดนอกจากอัลลอฮ์ และมุฮัมมัดเป็นศาสนทูตของอัลลอฮ์" ในพระราชวังโทพคาปึ อิสตันบูล ประเทศตุรกี
การเดินเข้ามักกะฮ์และการทำลายรูปปั้น ในเอกสารตัวเขียนนี้ มุฮัมมัดแสดงเป็นรูปเปลวเพลิง พบใน Hamla-i Haydari ของ Bazil, ชัมมูและกัศมีร์ ประเทศอินเดีย, ค.ศ. 1808
มุฮัมมัดใน La vie de Mahomet โดย M. Prideaux (1699). ท่านถือดาบและจันทร์เสี้ยวในขณะที่เหยียบบนลูกโลก ไม้กางเขน และบัญญัติ 10 ประการ
อีเอฟเอ็ม

| สถานีวิทยุกระจายเสียงกองทัพบก ททบ> เอฟ.เอ็ม 94.00 เมกะเฮิร์ตซ์ |
| --- | --- |

พื้นที่กระจายเสียง: กรุงเทพมหานคร และปริมณฑล
ความถี่: เอฟเอ็ม 94 เมกะเฮิร์ตซ์
แบบรายการ
ภาษา: ไทย
รูปแบบ: ความบันเทิง
เครือข่าย: เอฟเอ็ม
บริษัทในเครือ: เอไทม์ มีเดีย
การเป็นเจ้าของ
เจ้าของ: สถานีวิทยุกระจายเสียงกองทัพบก เอไทม์ มีเดีย จีเอ็มเอ็ม แกรมมี่
ผู้ประกอบธุรกิจ: สมโรจน์ วสุพงศ์โสธร
สถานีในเครือ: กรีนเวฟ
ประวัติ
ผู้ก่อตั้ง: เอไทม์ มีเดีย
เริ่มกระจายเสียง: 1 ตุลาคม พ.ศ. 2534
ความถี่เดิม: เอฟเอ็ม 104.5 เมกะเฮิร์ตซ์
ข้อมูลทางเทคนิค
ผู้ออกใบอนุญาต: สถานีวิทยุกระจายเสียงกองทัพบก
พิกัดสถานีส่ง: สตูดิโอ 4 ชั้น 38 อาคารจีเอ็มเอ็มแกรมมี่เพลส เลขที่ 50 ถนนอโศกมนตรี แขวงคลองเตยเหนือ เขตวัฒนา กรุงเทพมหานคร
สถานีถ่ายทอด: เอไทม์ มีเดีย
สถานีทวนสัญญาณ: สถานีวิทยุกระจายเสียงแห่งประเทศไทย
ลิงก์
เว็บไซต์: atime.live/efm
อีเอฟเอ็ม (อังกฤษ: EFM) เป็นสถานีวิทยุในกรุงเทพมหานคร และปริมณฑล ออกอากาศทางคลื่นเอฟเอ็ม 94 เมกะเฮิร์ตซ์และเป็นสถานีวิทยุของเอไทม์ มีเดีย ภายใต้การดูแลของการกระจายเสียงโดย จีเอ็มเอ็ม แกรมมี่ อีเอฟเอ็ม เปิดเพลงไทยสากลทกุแนว ตลอด 24 ชั่วโมง อีเอฟเอ็ม เคยออกอากาศที่จังหวัดเชียงใหม่ ในช่วงปี 2548 จนหยุดกระจายเสียงในจังหวัดเชียงใหม่
ตารางออกอากาศในปัจจุบัน > วันจันทร์-วันศุกร์

06.00 - 08.00 น.
วันจันทร์ , วันศุกร์: Good Morning Monday , Good Morning Friday DJ.เจ็ม และ DJ.พียู
วันอังคาร - วันพฤหัสบดี: EFM Playlist Nonstop
08.00 - 10.00 น. แฉข่าวเช้า
วันจันทร์ - วันอังคาร: แฉข่าวเช้า หอยกระป๋อง DJ.อ๋อง, DJ.ดาด้า และ DJ.บุ๊คโกะ
วันพุธ: แฉข่าวเช้า เฟิร์สคลาส DJ.พีเค, DJ.ดาด้า และ DJ.มะตูม
วันพฤหัสบดี - วันศุกร์: แฉข่าวเช้า เชาพุฒตุ๊ดตูม DJ.เชาเชา, DJ.พุฒ และ DJ.มะตูม
10.00 - 12.00 น. DJ.เคเบิ้ล
12.00 - 13.00 น. EFM Playlist Nonstop
13.00 - 15.00 น. DJ.แนน
15.00 - 18.00 น. DJ.อ้อม
18.00 - 19.00 น. แฉโต๊ะหก
วันจันทร์ - วันอังคาร: DJ.เคเบิ้ล และ DJ.โซเซฟ
วันพุธ: DJ.ดาว และ DJ.โนริ
วันพฤหัสบดี - วันศุกร์: DJ.ดาว, DJ.เพียว และ DJ.ซันเดย์
19.00 - 22.00 น.
วันจันทร์
19.00 - 20.00 น. DJ.โซเซฟ
20.00 - 22.00 น. ใต้โต๊ะทำงาน DJ.โบ, DJ.เผือก และ DJ.อาร์ต
วันอังคาร
19.00 - 20.00 น. DJ.โซเซฟ
20.00 - 22.00 น. อังคารคลุมโปง DJ.มดดำ, DJ.แนน และ DJ.เจ็ม
วันพุธ
19.00 - 21.00 น. DJ.ดาว
21.00 - 23.00 น. พุธทอล์คพุธโทร DJ.เผือก, DJ.ต้นหอม และ DJ.ไตเติ้ล
วันพฤหัสบดี
19.00 - 20.30 น. DJ.ดาว
20.30 - 22.00 น. EFM Fandom Live DJ.ดาว และ DJ.แนน
วันศุกร์
19.00 - 21.00 น. DJ.ดาว
21.00 - 22.00 น. EFM Playlist Nonstop
22.00 - 06.00 น. EFM Playlist Nonstop
ตารางออกอากาศในปัจจุบัน > วันเสาร์-วันอาทิตย์

EFM Playlist Nonstop
รายการวิทยุ > บันเทิง > พ.ศ. 2568

แฉข่าวเช้า ออกอากาศทางอีเอฟเอ็ม
ใต้โต๊ะทำงาน ออกอากาศทางอีเอฟเอ็ม
อังคารคลุมโปง ออกอากาศทางอีเอฟเอ็ม
พุธทอล์ค พุธโทร ออกอากาศทางอีเอฟเอ็ม
แฟนด้อมไลฟ์ออกอากาศทางอีเอฟเอ็ม
รายการวิทยุ > ข่าวสาร

อีเอฟเอ็ม นิวส์
ข่าวต้นชั่วโมง จาก ศูนย์ข่าววิทยุกองทัพบก
รายการ กองทัพบกเพื่อประชาชน จาก สถานีวิทยุกระจายเสียงกองทัพบก จเรทหารสื่อสาร 2 กรมการทหารสื่อสาร FM 103.00 MHZ
รายการ รู้รักสามัคคี ทำความดีเพื่อแผ่นดิน จาก สถานีวิทยุกระจายเสียงกองทัพบก จเรทหารสื่อสาร 2 กรมการทหารสื่อสาร FM 103.00 mhz
รายการ เคาะข่าวค่ำ จาก ศูนย์ข่าววิทยุกองทัพบก
ข่าวในพระราชสำนัก จาก ททบ.5 เอชดี
รายการพิเศษจากโทรทัศน์รวมการเฉพาะกิจแห่งประเทศไทย
ดีเจ > ดีเจปัจจุบัน (2565)

คชาภา ตันเจริญ (มดดำ)
เขมรัชต์ สุนทรนนท์ (อ๋อง)
วรินดา ดำรงผล (ดาด้า)
ธนัชพันธ์ บูรณาชีวาวิไล (บุ๊กโกะ)
พงศธร จงวิลาส (เผือก)
ศกุนตลา เทียนไพโรจน์ (ต้นหอม)
ชวลิต ศรีมั่นคงธรรม (เชาเชา)
สุนิสา สุขบุญสังข์ (อ้อม)
ติณณภพ ผดุงธรรม (เคเบิ้ล)
ปิยะวัฒน์ เข็มเพชร (พีเค)
ณัฐภัสสร สิมะเสถียร (ดาว)
พุฒิชัย เกษตรสิน (พุฒิ)
เตชินท์ พลอยเพชร (มะตูม)
มารุต ชื่นชมบูรณ์ (อาร์ต)
ธนากร ชินกูล (โบ)
นิธิรุจน์ ถิระพัฒนะพงศ์ (ซันเดย์)
กิตติภัค ทองอ่วม (ไตเติ้ล)
ณัฏฐ์ปวินท์ กุลกัลยาดี (เจ็ม)
รชาดา จึงวัฒนกิจ (แนน)
ติณณภพ ผดุงธรรม (เคเบิ้ล)
อัจฉริย์ ศิริบูรณ์พิพัฒนา (โซเซฟ)
เณรี ฉายรังษี (โนริ)
ภูน้ำฟ้า ไชยศรี (เพียว)
ดีเจ > ดีเจในอดีต

คณาธิป สุนทรรักษ์ (ลูกกอลฟ์)
อัครพล ธนะวิทวิลาศ (โจ้)
ผลงาน > ละครชุด/ซีรีส์

พุธทอล์ค พุธโทร เดอะสตอรีส์ (2563) ออกอากาศทางไลน์ทีวี แสดงบุคคลในสังกัดโดย ศกุนตลา เทียนไพโรจน์ พงศธร จงวิลาส และคณาธิป สุนทรรักษ์
อังคารคุลมโปง เดอะซีรีส์ (2564) ออกอากาศทางช่องจีเอ็มเอ็ม 25 (ตอนที่ 1 - บ้านกินคน • ตอนที่ 2 - ร้านปริศนา • ตอนที่ 3 - มือที่สาม • ตอนที่ 4 - นางรำ • ตอนที่ 5 - เพื่อนในจินตนาการ • ตอนที่ 6 - บ้านท้ายซอย • ตอนที่ 7 - ลิฟต์โรงพยาบาล • ตอนที่ 8 - หวีดหวิว) แสดงบุคคลในสังกัดโดย คชาภา ตันเจริญ ชวลิต ศรีมั่นคงธรรม และศกุนตลา เทียนไพโรจน์
ภูเขาซีนาย

| ภูเขาซีนาย |
| --- | --- |
อาหรับแบบอียิปต์: جَبَل مُوسَىٰ อาหรับ: جَبَل مُوْسَى ซีรีแอก: ܛܘܪܐ ܕܣܝܢܝ และ ܛܘܪܐ ܕܡܘܫܐ Όρος Σινάι Mons Sinai
ยอดภูเขาซีนาย
จุดสูงสุด
ความสูง เหนือระดับน้ำทะเล: 2,285 เมตร (7,497 ฟุต)
พิกัด: 28°32′21.9″N 33°58′31.5″E﻿ / ﻿28.539417°N 33.975417°E﻿ / 28.539417; 33.975417 
ชื่อ
ชื่อท้องถิ่น: طُوْر سِيْنَاء
ข้อมูลทางภูมิศาสตร์
ภูเขาซีนายซีนาย, ประเทศอียิปต์ในส่วนของทวีปเอเชีย 
ภูเขาซีนาย (อังกฤษ: Mount Sinai; ฮีบรู: הר סיני Har Sinai; กรีก: Όρος Σινάι) รู้จักกันตามธรรมเนียมว่า ญะบัลมูซา (อาหรับ: جَبَل مُوسَىٰ) เป็นภูเขาในคาบสมุทรไซนายของประเทศอียิปต์มีความเป็นไปได้ว่าเป็นที่ตั้งของตัวภูเขาในคัมภีร์ไบเบิล ซึ่งเป็นที่ที่โมเสสได้รับบัญญัติ 10 ประการ
ตัวภูเขาที่อยู่ใกล้เมืองเซนต์แคเธอรีน มีความสูงระดับปานกลางที่ 2,285-เมตร (7,497-ฟุต) ที่อยู่ข้างยอดเขาแคเธอรีน (สูง 2,629 m หรือ 8,625 ft เป็นยอดเขาที่สูงที่สุดในประเทศอียิปต์) ซึ่งมีทิวเขาล้อมรอบทุกด้าน
ธรณีวิทยา

หินของภูเขาซีนายถูกสร้างมาจากการพัฒนาขั้นสุดท้ายของแผ่นอาระเบีย-นูเบีย ซึ่งเป็นรูปพนังวงแหวน
ความสำคัญทางศาสนา

บทความหลัก: ภูเขาซีนาย (คัมภีร์ไบเบิล)
ทิศเหนือของภูเขามีอารามเซนต์แคเธอรีนสร้างในศตวรรษที่ 6 ตรงยอดเขามีมัสยิดที่ยังคงใช้งาน และโบสถ์น้อยของนิกายอีสเทิร์นออร์ทอดอกซ์ สร้างใน ค.ศ. 1934 บนซากโบสถ์ในศตวรรษที่ 16 ซึ่งไม่เปิดต่อสาธารณะชน ข้างในโบสถ์น้อยมีหินที่ถือว่าเป็นแผ่นศิลาพระโอวาทจากพระคัมภีร์ และมี "ถ้ำโมเสส" เป็นที่ที่โมเสสรอเพื่อรับบัญญัติ 10 ประการ
อารามเซนต์แคเธอรีน มองจากภูเขาซีนาย
มัสยิดที่ยอดเขา
โบสถ์น้อยที่ยอดเขา
ทางขึ้นและยอดเขา

มีทางขึ้นไปยอดเขาอยู่สองทาง ซิเกต เอลบะชัยต์ เป็นเส้นทางที่ยาวและตื้น ๆ ใช้เวลาเดินเท้าไป 2.5 ชั่วโมง โดยสามารถใช้อูฐได้ ส่วน ซิเกต ซัยยิดนา มูซา เป็นเส้นทางที่ถึงเร็วแต่ชัน โดยมีความสูงถึง 3,750 ก้าว ในบริเวณหุบเขาลึกหลังอาราม
ดวงอาทิตย์ขึ้น
มุมมองจากยอดเขา
ไม่กี่เมตรในการปีนขึ้นยอดเขา
ดูเพิ่ม

ฮาเชม เอลตารีฟ
ญะบัลมูซา (ประเทศโมร็อกโก) ภูเขาที่มีชื่อเดียวกันในประเทศโมร็อกโก
แหล่งข้อมูลอื่น

คู่มือการท่องเที่ยว ภูเขาซีนาย จากวิกิท่องเที่ยว (ในภาษาอังกฤษ)
Caucasian Albanian Alphabet Discovered and Deciphered, Azerbaijan International, Vol. 11:3 (Autumn 2003). Six articles.
View OF Mount Sinai (as opposed to the view FROM Mount Sinai) เก็บถาวร 2020-10-10 ที่ เวย์แบ็กแมชชีน
Information about the town of St. Katherine and the Sinai mountains เก็บถาวร 2008-07-05 ที่ เวย์แบ็กแมชชีน
A Report on Mount Sinai
Map of Mount Sinai, 18th century. Eran Laor Cartographic Collection, National Library of Israel.
| ด ค กหีบแห่งพันธสัญญา |
| --- | --- |
บุคคล:  โมเสส  ปุโรหิต  มหาปุโรหิตแห่งอิสราเอล  ชาวอิสราเอล  ชาวเลวี  เบซาเลล  เผ่ายูดาห์  โอโฮลีอับ  โคฮาท  เผ่าเลวี  เยเรมีย์  โยชูวา  ซามูเอล  อุสซาห์  โซโลมอน  จักรพรรดิเมเนลิกที่ 1 
ฝาหีบ:  พระที่นั่งกรุณา  เครูบ 
เนื้อหา:  แผ่นศิลาพระโอวาท  บัญญัติ 10 ประการ  มานา  ไม้เท้าอาโรน 
สถานที่:  ภูเขาซีนาย ภูเขาซีนายในคัมภีร์ไบเบิล  ภูเขาโฮเรบ  เยรีโค  แม่น้ำจอร์แดน  อภิสุทธิสถาน  พลับพลา  อัย  ชิโลห์  กิเบอาห์  กิลกาล  เอเบนเอเซอร์  ฟีลิสเตีย  เบธเชเมช  คีริยาทเยอาริม  เนินพระวิหาร  โดมแห่งศิลา  บ่อวิญญาณ  อาสนวิหารชาทร์  Tana Qirqos  โบสถ์พระนางมารีแห่งไซออน 
ที่เกี่ยวข้อง:  The Sign and the Seal (หนังสือปี ค.ศ. 1992)
ฤดูพายุไซโคลนภูมิภาคออสเตรเลีย พ.ศ. 2563–2564

| ฤดูพายุไซโคลนภูมิภาคออสเตรเลีย พ> ศ. 2563–2564 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 24 พฤศจิกายน พ.ศ. 2563
ระบบสุดท้ายสลายตัว: 24 เมษายน พ.ศ. 2564
พายุมีกำลังมากที่สุด

ชื่อ: นิรัน
 • ลมแรงสูงสุด: 205 กม./ชม. (125 ไมล์/ชม.) (เฉลี่ย 10 นาที)
 • ความกดอากาศต่ำที่สุด: 931 hPa (มิลลิบาร์)
 
สถิติฤดูกาล
ความกดอากาศต่ำเขตร้อน: 26 ลูก
พายุไซโคลนเขตร้อน: 8 ลูก
พายุไซโคลนกำลังแรง: 3 ลูก
ผู้เสียชีวิตทั้งหมด: ทั้งหมด 229
ความเสียหายทั้งหมด: 680.7 ล้านดอลลาร์สหรัฐ (ค่าเงิน USD ปี 2021)
 
ฤดูพายุไซโคลนภูมิภาคออสเตรเลีย 2561–62, 2562–63, 2563–64, 2564–65, 2565–66
ฤดูพายุไซโคลนภูมิภาคออสเตรเลีย พ.ศ. 2563–2564 เป็นฤดูกาลในอดีตที่เคยมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2563 และไปสิ้นสุดในวันที่ 30 เมษายน พ.ศ. 2564 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2563 ถึง 30 มิถุนายน พ.ศ. 2564 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย (BOM), สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย (BMKG) ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ (JTWC) ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
รายชื่อพายุ > สำนักอุตุนิยมวิทยา

ตั้งแต่ปี พ.ศ. 2551–52 มีรายชื่อพายุเพียงชุดเดียวที่สำนักอุตุนิยมวิทยาออสเตรเลียประกาศใช้ โดยสำนักอุตุนิยมวิทยาออสเตรเลียได้แบ่งศูนย์เตือนภัยพายุหมุนเขตร้อนในประเทศออสเตรเลียออกเป็นสามศูนย์ ได้แก่ ศูนย์เพิร์ท, ศูนย์ดาร์วิน และศูนย์บริสเบน โดยมีหน้าที่ตรวจสอบพายุหมุนเขตร้อนทั้งหมดที่ก่อตัวในภูมิภาคออสเตรเลีย รวมถีงทำหน้าที่ออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบีด้วย โดยในฤดูกาลนี้ ชื่อพายุในรายการของออสเตรเลีย ถูกนำมาใช้ 7 ชื่อ
รายชื่อพายุ > TCWC จาการ์ตา

ศูนย์เตือนพายุหมุนเขตร้อนในจาการ์ตา ทำการติดตามพายุหมุนเขตร้อนในขอบเขตตั้งแต่เส้นศูนย์สูตรลงไปทางใต้ถึงเส้นขนานที่ 11 องศาใต้ และระหว่างเส้นเมริเดียนที่ 90 องศาตะวันออกไปจนถึง 145 องศาตะวันออก เมื่อพายุดีเปรสชันเขตร้อนใดทวีกำลังเป็นพายุไซโคลนในขอบเขตรับผิดชอบของ JTWC จาการ์ตานี้ พายุลูกนั้นจะได้รับชื่อจากทางศูนย์ฯ โดยในฤดูกาลนี้ ชื่อพายุในรายการของ TCWC จาการ์ตา ถูกนำมาใช้ 1 ชื่อ
รายชื่อพายุ > TCWC พอร์ตมอร์สบี

พายุหมุนเขตร้อนที่ก่อตัวขึ้นในระหว่างขอบเขตตั้งแต่เส้นศูนย์สูตรลงไปทางใต้จนถึงเส้นขนานที่ 11 องศาใต้ และระหว่างเส้นเมริเดียนที่ 151 องศาตะวันออกไปทางตะวันออกจนถึงเส้นเมริเดียนที่ 160 องศาตะวันออก จะได้รับชื่อจากศูนย์เตือนพายุหมุนเขตร้อนในพอร์ตมอร์สบี ประเทศปาปัวนิวกินี บริเวณนี้บริเวณที่พบการก่อตัวของพายุหมุนเขตร้อนได้ยาก และไม่มีพายุหมุนเขตร้อนก่อตัวและมีกำลังขึ้นจนได้รับชื่อมาตั้งแต่ปี พ.ศ. 2550 แล้ว โดยในฤดูกาลนี้ ไม่มีชื่อพายุในรายการของ TCWC พอร์ตมอร์สบี ถูกนำมาใช้เลย